Shqiptarët në Kroaci

Shqiptarët (kroatisht: Albanci u Hrvatskoj) janë pakicë autoktone në Kroaci, të njohur nga Kushtetuta e Kroacisë. Si të tillë, ata zgjedhin një përfaqësues të veçantë për Parlamentin e Kroacisë, të ndarë me katër pakica të tjera.

Në censusin e vitin 2011 në Kroaci jetonin 17,513 shqiptarë, ose 0.41% e popullsisë së përgjithshme. Sipas fesë, shqiptarët në Kroaci janë kryesisht myslimanë  (9,594 ose 54.8% prej tyre) ose katolikë (7,109 ose 40.6% prej tyre).

 Historia 
Shqiptarët në Kroaci vijnë nga periudha të ndryshme historike.

Një pjesë e tyre erdhi në trevat kroate në kohën e sundimit venedikas, sepse në pjesë e Kroacisë dhe Shqipërisë ishin nën sundimin e Republikës së Venedikut. Kështu me anë të migrimit të brendshëm mërguan edhe familjet shqiptare, nga të cilat një numër i madh u kroatizua gjatë shekujve në vijim. Migrimi i brendshëm kanë qenë i natyrës ekonomike.

Një tjetër periudhë tjetër e rëndësishme ishte koha e sundimit osman, kur shqiptarët katolikë u larguan për në perëndim. Në këtë kohë në Kroaci erdhën edhe të ashtuquajturit Abëreshët e Zarës.

Periudhë tjetër është koha e luftërave çlirimtare kundër osmanëve, kur familje të krishtera shqiptare mërguan në territoret e çliruara të Kroacisë.

Në kohën e Jugosllavisë, shqiptarët mërguan në Kroaci për arsye ekonomike dhe politike, sidomos pas vitit 1945. Mërguesit shqiptarë ishin kryesisht nga Kosova dhe Republika e Maqedonisë.

Tradicionalisht, shqiptarët e Kroacisë janë marrur me argjendari, filigran, furra buke dhe me menaxhimin e restoranteve, të tilla si qebaptoreve, byrektoreve dhe ëmbëltoreve.

 Lufta Kroate për Pavarësi 
Sipas të dhënave të Bashkësisë së shoqatave të vullnetarëve të Luftës atdhetare, Kroacinë në vitin 1991 e kanë mbrojtur 2,579 vullnetarë shqiptarë, nga të cilët 86 janë vrarë, 37 janë zhdukur, dhe mbi 500 janë plagosur.Albanski predsjednik odlikovao Albance koji su se borili u Domovinskom ratu Ndër ta kishte gjeneralë (Rahim Ademi dhe Agim Çeku) e deri tek ushtarë, nga to 270 oficierë.Ivica Radoš, Zoran Šangut, "Branili smo domovinu - pripadnici nacionalnih manjina u obrani Hrvatske", Zagreb, 2013., str. 231

 Popullsia 
Emri zyrtar i Kroacisë Viti Numri i shqiptarëve  1931  818 Republika Popullore e Kroacisë  1948   635	 1953  1.001 1961  2.126 Republika Socialiste e Kroacisë 1971  4.175 1981  6.006 	Republika e Kroacisë 1991  12.032 2001  15.082 2011  17.513(Enti i statistikave i Kroacisë)Stanovništvo Hrvatske od  1931.-2001.

 Shqiptarë të njohur në Kroaci 
 Rahim Ademi, gjeneral i Ushtrisë kroate
 Anita Berisha, aktore
 Kujtim Shala, futbollist
 Agim Çeku, komandant i Ushtrisë kroate
 Bekim Berisha, ushtarak
 Ardian Kozniku, futbollist

 Shiko dhe 
 Mërgata shqiptare
 Arbëreshët në Zarë
 Lista e shqiptarëve në Kroaci
 Marrëdhëniet mes Shqipërisë dhe Kroacisë

 Referime 

Kategoria:Mërgata shqiptare
*